

**REPUBLIKA HRVATSKA**

**SPLITSKO DALMATINSKA ŽUPANIJA**

**GRAD TRILJ**

**GRADSKO VIJEĆE**

**vIJEĆNik : mILJENKO mARIĆ**

**Trilj, 04.11.2023.g.**

Upravni odjel općih poslova,

lokalne samouprave i društvenih djelatnosti

E-mail: [grad@trilj.hr](mailto:grad@trilj.hr)

n/p Dino Hrustić , dipl.iur

[dino.hrustic@trilj.hr](mailto:dino.hrustic@trilj.hr)

Marko Varvodić, dipl.iur

[marko.varvodic@trilj.hr](mailto:marko.varvodic@trilj.hr)

n/p gradonačelnika g. Ivan Bugarin

[gradonacelnik@trilj.hr](mailto:gradonacelnik@trilj.hr)

Predsjednik Gradskog vijeća

Ivan Šipić

[sipic.trilj@gmail.com](mailto:sipic.trilj@gmail.com)

Poljičke republike 15

21 240 Trilj

(proslijediti po potrebi drugim nadležnim odjelima)

**Predmet: Nacrt prijedloga Odluke o porezima Grada Trilja - Procedura javnog savjetovanje od 30 dana sukladno zakonu o pravu na pristup informacijama -traži se**

Vijećnik Mosta u GV grada Trilja

Miljenko Marić**,** prof. v.r.

***Obrazloženje:***

Kao ovlašteni predlagatelj (pravni temelj: članak 6.a Poslovnika GV Grada Trilja, članak 40. Statuta Grada Trilja, članak 4. Pravilnika izrade i dostave akata koje donose Gradonačelnik i Gradsko vijeće grada Trilja, a u skladu sa člancima 31., 35. i 73. Zakona o lokalnoj i područnoj (regionalnoj) samoupravi – na snazi od 24.12.2020. (NN [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702)) upućujem u proceduru donošenja ovaj prijedlog akta.



**REPUBLIKA HRVATSKA**

**SPLITSKO DALMATINSKA ŽUPANIJA**

**GRAD TRILJ**

**GRADSKO VIJEĆE**

**KLASA:**

**URBROJ:**

**Trilj, 04.11.2023.**

Gradsko vijeće Grada Trilja

n/r predsjednika Ivana Šipića

e-mail: sipic.trilj@gmail.com

n/p gradonačelnika g. Ivana Bugarina

e-mail: [gradonacelnik@trilj.hr](mailto:gradonacelnik@trilj.hr)

Upravni odjel općih poslova,

lokalne samouprave i društvenih djelatnosti

n/p Dino Hrustić , dipl. iur

e-mail: [dino.hrustic@trilj.hr](mailto:dino.hrustic@trilj.hr)

e-mail: [grad@trilj.hr](mailto:grad@trilj.hr)

Upravi odjel za financije, gospodarstvo

i EU fondove

n/p Blaženka Dukić, dipl. ekon

e-mail: [blazenka.dukic@trilj.hr](mailto:dino.hrustic@trilj.hr)

Grad Trilj

Poljičke republike 15, 21 240 Trilj

Gradskom vijeću grada Trilja (ili drugom nadležnom tijelu)

**Predmet : Nacrt prijedloga Odluke o porezima Grada Trilja- uvrštavanje u dnevni red sjednice i donošenje- traži se**

**Nadležnost za donošenje : GRADSKO VIJEĆE GRADA TRILJA**

**Pravni temelj:** Na temelju članka 35**. Zakon o lokalnoj i područnoj (regionalnoj) samouprav**i (NN [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763), [144/20](https://www.zakon.hr/cms.htm?id=46702)) i članka 32. Statuta Grada Trilja ( „Službeni glasnik Grada Trilja“ br. 03/09, 01/13, 02/18, 01/21 i 05/23) i članka 11. Zakona o pravu na pristup informacijama (NN [25/13](http://www.zakon.hr/cms.htm?id=12099), [85/15](http://www.zakon.hr/cms.htm?id=12101), [69/22](https://www.zakon.hr/cms.htm?id=52735) - na snazi od 25.06.2022.)

**Predlagatelj: Ante Kozina i Miljenko Marić - MOST Trilj**

**Izvjestitelj: Ante Kozina i Miljenko Marić**

**Materijal izradio: Miljenko Marić**

**Po potrebi i procjenu potrebnih sredstava za provođenje akta (upravnog tijela za financije i proračun) :** Nisu potrebna dodatna sredstva za provođenje ovog akta- procjena predlagatelja

Obrazloženje hitnosti postupka:

Nastupile su najnovije izmjene Zakona o lokalnim porezima ( NN 114/23) dana 05.10. 2023.g. i jedinice lokalne samouprave dužne su nastale izmjene i promjene svojih akata donijeti najkasnije do 15.12.2023.g.

Zakon o proračunu jasno nalaže važnost ekonomičnosti, učinkovitosti i djelotvornosti te da se na ovaj način reguliraju i dodatno pojasne ti procesi punjenja proračuna te je potrebno ovaj akt uputiti na savjetovanje sa javnošću, te u proceduru donošenja na Gradsko vijeće. Cilj akta povećanje efikasnosti i učinkovitosti djelovanja prema vanjskim korisnicima i obveznicima te kako bi se jasnije provele potrebne procedure koje nalaže Zakon o lokalnim porezima, Zakon o proračunu i podzakonski akti vezano za prihodovnu i rashodovnu stranu proračuna.

Važan dio funkcioniranja grada su prihodi proračuna, a na ovaj način se propisuje njihovo bolje i učinkovitije prikupljanje i kontrola prihodovnih stavki, a Predstavničko tijelo dužno je sukladno Zakonu i podzakonskim aktima urediti ovu materiju.

Odlukom o lokalnim porezima iz 2018. godine kad je i Zakon o lokalnim porezima donesen, bile su utvrđene tri vrste lokalnih odnosno gradskih poreza za grad Trilj: porez na potrošnju, porez na kuće za odmor i porez na korištenje

Porez na potrošnju može se utvrditi odlukom predstavničkog tijela po stopi do 3%, a postojećom Odlukom iz 2018. godine porez na potrošnju bio je u gradu Trilju utvrđen po stopi od 3% te se ta stavka ne mijenja.

Porez na kuće za odmor prema dosadašnjim zakonskim odredbama mogao se utvrditi u visini od 5-15 kn/m2. U gradu Trilju porez na kuće za odmor već više od 5 godina iznosi 5 kn po m2 korisne površine. Izmjenama Zakona o lokalnim porezima, visina poreza na kuće za odmor može se utvrditi u iznosu od 0,6-5,00 eura po m2 korisne površine.

Ovom odlukom predlaže se utvrđivanje poreza na kuće za odmor na području grada Trilja u visini od 1,00 eura / m2 korisne površine, što bi prihod Grada povećalo obzirom na činjenicu da će porez na kuće za odmor plaćati i iznajmljivači apartmana.

Prijedlog ove Odluke stavlja se na javno savjetovanje u trajanju od 30 dana nakon čega će se razmotriti primjedbe i prijedlozi na Odluku, te sačiniti konačan prijedlog Odluke za usvajanje na gradskom vijeću.

Na temelju članka 41. stavka 4. i članka 42. stavka 1., a u svezi s člankom 20. Zakona o lokalnim porezima („Narodne novine“ br. 115/16 , 101/17, 114/22 i 114/23.) - u daljnjem tekstu: Zakon) i članka 32. Statuta Grada Trilja („Službeni glasnik Grada Trilja“, **03/09, 01/13, 01/21 i 05/23** ),Gradsko vijeće Grada Trilja na sjednici održanoj \_\_\_\_\_\_\_\_\_\_\_\_\_\_\_\_ 2023. godine donijelo je

**O D L U K U**

**O POREZIMA GRADA TRILJA**

1. **OPĆE ODREDBE**

Članak 1.

Ovom Odlukom se, sukladno Zakonu o lokalnim porezima, utvrđuju vrste poreza koji pripadaju Gradu Trilju, visina stope poreza na potrošnju, visina poreza na kuće za odmor, te nadležno porezno tijelo za utvrđivanje i naplatu poreza koji pripadaju Gradu Trilju.

Članak 2.

Pojedini pojmovi u smislu ove Odluke imaju značenja koja su definirana Zakonom.

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski spol.

1. **VRSTE POREZA**

Članak 3.

Gradu Trilju pripadaju sljedeći porezi:

1. porez na potrošnju i
2. porez na kuće za odmor,
3. porez na korištenje javnih površina.
4. **POREZ NA POTROŠNJU**

Članak 4.

Porez na potrošnju plaća se po stopi od 3 % .

1. **POREZ NA KUĆE ZA ODMOR**

Članak 5.

Porez na kuće za odmor na području Grada Trilja plaća se u visini od 1,00

EUR po četvornom metru korisne površine kuće za odmor.

1. **POREZ NA KORIŠTENJE JAVNIH POVŠINA**

Članak 6.

Pod javnim površinama u smislu ove Odluke, podrazumijevaju se površine u općoj uporabi prema zemljišno-knjižnoj evidenciji kojima po posebnim propisima upravlja Grad (ulice, trgovi, mostovi, igrališta, parkovi, perivoji, zelene površine, javne ceste, zemljišni pojas uz javnoprometne površine, nerazvrstane ceste, šetnice, pješački prolazi, pločnici, parkirališta, i sl.).

Članak 7

1. Za korištenje **javnih površina** plaća se porez na svaki četvorni metar površine koja se koristi.
2. Porez iz stavka 1. ovog članka **obračunava se u dnevnom iznosu**:

1. za izgradnju i popravak zgrade i drugih objekata

– u odobrenom roku – 0,20 EUR

– izvan odobrenog roka – 0,50 EUR

2. za zabavne putujuće radnje, sezonske ili druge prigodne radnje – 0,50 EUR

3. za prodaju tiska, duhanskih proizvoda u kioscima i na napravama, kao i lutrija-0,25 EUR

4. za zauzimanje terasa i drugih otvorenih prostora:

|  |  |  |  |
| --- | --- | --- | --- |
| – | **za ugostiteljsku djelatnost**   * otvorene terase |  | (0,25 EUR) |
|  | * zatvorene terase |  | (0,30 EUR) |
| – | **za trgovačku djelatnost** |  | (0,50 EUR) |
| – | **za ostale djelatnosti** |  | (0,30 EUR) |
| - | **za** **sve druge nespomenute namjene** |  | (0,50 EUR) |

6. za prodaju putem pokretne prodaje iz posebno urešenog i opremljenog vozila godišnje 200,00 EUR

7. za reklamne panoe:

- površine do 2 m2 – godišnje 50 EUR

- površine iznad 2 m2 - godišnje 100 EUR

1. Za korištenje javne površine povremeno u humanitarne svrhe ne naplaćuje se porez.
2. Za korištenje javne površine u zakonitoj inicijativi za prikupljanje potpisa za referendum ne naplaćuje se porez.

**VI. NADLEŽNO POREZNO TIJELO**

Članak 8.

1. Poslove utvrđivanja i naplate poreza na potrošnju i poreza na kuće za odmor Ministarstvo financija, nadležna Porezna uprava u skladu sa poreznim i drugim propisima.
2. Poslove utvrđivanja i naplate poreza na korištenje javnih površina obavlja Upravni odjel za financije i EU fondove Grada Trilja, odnosno nadležno upravno tijelo Grada Trilja..
3. Ovlašćuje se nadležna organizacija platnog prometa zadužena za raspoređivanje uplaćenih prihoda korisnicima (Financijska agencija), da naknadu koja pripada Ministarstvu financija, Poreznoj upravi, u iznosu od 5 % od ukupno naplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**VII. PRIJELAZNE I ZAVRŠNE ODREDBE**

Članak 9.

Postupci utvrđivanja i naplate poreza započeti po odredbama Odluke o lokalnim porezima Grada Trilja, koji nisu dovršeni do stupanja na snagu ove Odluke, dovršit će se prema odredbama Odluke o lokalnim porezima Grada Trilja.

Članak 10.

Stupanjem na snagu ove Odluke, prestaje važiti Odluka o lokalnim porezima Grada Trilja („Službeni glasnik Grada Trilja“ br 9/18 i „Narodne novine“ br.).

Članak 11.

Ova Odluka objavit će se u „Službenom glasniku Grada Trilja“ i u „Narodnim novinama“, a stupa na snagu 1. siječnja 2024. godine.

PREDSJEDNIK GRADSKOG VIJEĆA

GRADA TRILJA